
Журналистер арасындағы дін саласы және діни экстремизмнің 
алдын алу мәселелерін бұқаралық ақпарат құралдарындағы 
үздік жариялау байқауы туралы


1. Жалпы ережелер

1.1. Осы Ереже байқаудың (бұдан әрі - Байқау) мақсаты мен міндеттерін, қатысу шарттарын, байқау материалдарына қойылатын талаптарды, өтінім беру тәртібін, бағалау өлшемшарттарын, жеңімпаздарды анықтау және марапаттау тәртібін айқындайды.
1.2. Жобаның тапсырыс берушісі - «Қарағанды облысының дін істері басқармасы» мемлекеттік мекемесі. Байқауды ұйымдастыру мен өткізуді «Қазақстан азаматтары» қоғамдық бірлестігі жүзеге асырады.
1.3. Байқауға осы Ережеде көзделген номинациялар бойынша авторлық материалдарын ұсынатын Қарағанды облысының тұрғындары қатыса алады.

2. Байқаудың мақсаты мен міндеттері

2.1. Байқаудың мақсаты - Қарағанды облысында дін саласындағы мемлекеттік саясатты жариялауға, конфессияаралық келісімді нығайтуға, діни экстремизм мен терроризмнің алдын алуға журналистер қауымдастығы мен шығармашылықпен айналысатын тұрғындарды тарту.
2.2. Байқаудың міндеттері: халықтың дін саласындағы мемлекеттік саясат туралы хабардарлығын арттыру; зайырлы мемлекеттің қағидаттарын кеңінен тарату; конфессияаралық қатынастарды объективті жариялау; қоғамдық келісімді нығайту; авторлардың шығармашылық бастамаларын және бұқаралық ақпарат құралдарының қоғамдық ұйымдармен ынтымақтастығын дамыту.

3. Байқау материалдарына қойылатын талаптар

3.1. Материалдар дін саласындағы мемлекеттік саясатты, зайырлы мемлекеттің қағидаттарын, діни экстремизм мен терроризмнің алдын алу мәселелерін қамтуға, Қазақстан Республикасының заңнамасына, ар-ождан бостандығын құрметтеу және кәсіби әдеп қағидаттарына сәйкес келуі тиіс.
3.2. «Қарағанды облысының дін істері басқармасы» мемлекеттік мекемесінің және «Қарағанды облысының конфессияаралық қатынастары проблемаларын талдау және зерттеу орталығы» коммуналдық мемлекеттік мекемесінің басқа жобаларының аясында дайындалған материалдар байқауға қабылданбайды.
3.3. Материалдар авторлық болуы тиіс. Өзге тұлғалардың материалдарын пайдалануға авторлық және сабақтас құқықтар сақталған жағдайда ғана жол беріледі.
3.4. Байқау үш номинация бойынша өткізіледі:
– «Үздік телевизиялық материал» (репортаж, сюжет, сұхбат немесе арнайы жоба);
– «Баспа БАҚ-тағы үздік материал» (мақала, лонгрид, талдамалық немесе публицистикалық материал);
– «Әлеуметтік желілердегі үздік авторлық материал» (мақала, талдамалық материал, бейнематериалдар).
3.5. 2025 жылғы 1 желтоқсаннан 2026 жылғы 30 қараша аралығында жарияланған немесе эфирге шыққан материалдар қабылданады.
3.6. Баспа БАҚ материалдары үшін басылым атауы мен жарияланған күні көрсетілген сканерленген көшірме немесе PDF файлы; телевизиялық материалдар үшін бейнежазба және эфирге шыққанын растайтын құжат; әлеуметтік желілер үшін жарияланған күні көрсетілген жарияланымға қолданыстағы сілтеме ұсынылады.
3.7. Әр қатысушы әр номинацияға бір жұмыстан артық ұсына алмайды. Бір материалды бірнеше номинацияға қатар ұсынуға жол берілмейді.

4. Өтінімдерді беру тәртібі

4.1. Өтінімдер мен материалдар 2026 жылғы 2-30 қарашада grazhdane.kz@mail.ru электрондық поштасына «Медиаматериалдар байқауы» тақырыбымен қабылданады. Материалдар қазақ және орыс тілдерінде қабылданады.
4.2. Қатысушы 1-қосымшадағы нысан бойынша толтырылған өтінімді және байқау материалын немесе оның сілтемесін ұсынады. Қосымша автор мен БАҚ туралы қысқаша мәліметтер (бар болса), автордың 3×4 см фотосуреті және жарияланым туралы ақпарат ұсынылады.
4.3. Қабылдау мерзімі аяқталғаннан кейін келіп түскен, байқау тақырыбына немесе осы Ереженің талаптарына сәйкес келмейтін жұмыстар бағалауға жіберілмейді. Ұйымдастырушылар қабылдау мерзімі аяқталғанға дейін ұсынылған мәліметтерді нақтылауды сұрата алады.
4.4. Анықтама телефоны: 8 701 433 13 77 (сағ. 10:00-ден 18:00-ге дейін). 

5. Байқау комиссия және бағалау өлшемшарттары

5.1. Байқау материалдарын қарау үшін БАҚ өкілдері мен сарапшылар қауымдастығы мүшелерінен комиссия құрылады. Комиссия құрамы Тапсырыс берушімен келісіледі.
5.2. Комиссияның әрбір мүшесі байқау жұмысытарын жеті өлшемшарт бойынша дербес бағалайды (әр өлшемшартқа 1-ден 10 балға дейін; ең жоғары нәтиже – 70 балл):
-Тақырыпқа сәйкестігі;
- Материал мен сюжеттің бірегейлігі;
- Мәселені талдау тереңдігі;
- Ойдың анықтығы мен логикалық негізділігі;
- Стилі, тілі және техникалық сапасы;
5.3. Итоговый результат работы определяется как среднее арифметическое итоговых баллов, выставленных присутствующими членами комиссии. Победителями признаются работы, получившие наивысшие итоговые оценки. При равенстве баллов комиссия определяет место открытым голосованием; результат фиксируется в протоколе.
5.4. Каждый член комиссии заполняет оценочный лист. Итоги заседания оформляются протоколом с приложением оценочных листов.
- Авторлық тұжырымдаманың дербестігі;
- Журналистиканың әдеп қағидаттарына сәйкестігі.
5.3. Жұмыстың қорытынды нәтижесі қатысқан комиссия мүшелерінің қойған қорытынды балдарының арифметикалық орташа мәні ретінде айқындалады. Ең жоғары қорытынды баға алған жұмыстар жеңімпаз деп танылады. Балдар тең болған жағдайда комиссия жүлделі орынды ашық дауыс беру арқылы анықтайды; нәтижесі хаттамада тіркеледі.
5.4. Комиссияның әрбір мүшесі бағалау парағын толтырады. Бағалау парақтары қоса беріле отырып, отырыстың қорытындылары хаттамамен ресімделеді.

6. Жүлде қоры және марапаттау

6.1. Үш номинацияның әрқайсысы бойынша үш жүлделі орын белгіленеді:
- I орын – 600 000 теңге;
- II орын – 500 000 теңге;
- III орын – 250 000 теңге.
6.2. Байқаудың жалпы жүлде қоры 4 050 000 (төрт миллион елу мың) теңгені құрайды; барлығы тоғыз жүлделі орын көзделген.
6.3. Салтанатты марапаттау Қазақстан Республикасының Тәуелсіздік күні қарсаңында өткізіледі. Жеңімпаздарға дипломдар, ақшалай сертификаттар және гүл шоқтары табысталады. Ақшалай сыйлықтарды төлеу құжаттық растаумен жүзеге асырылады.
6.4. Ұйымдастырушылар тарапынан жеңімпаздарға марапаттау рәсімінің күні, уақыты және орны туралы хабарланады.

7. Қорытынды ережелер

7.1. Ұсынылған байқау материалдар қайтарылмайды. Комиссия шешімдері хаттамамен ресімделеді.
7.2. Қатысушы өтінім беру арқылы ұсынылған мәліметтердің дұрыстығын, материалға құқықтарының бар екенін және Қазақстан Республикасының заңнамасына сәйкес байқауды ұйымдастыру мен өткізу мақсатында дербес деректерінің өңделуіне келісімін растайды. Қатысушылардың жұмыстары мен бейнелерін көпшілік алдында пайдалану қолданыстағы заңнама талаптарын сақтай отырып жүзеге асырылады.

. 

1-қосымша

Журналистер арасындағы дін саласы және діни экстремизмнің 
алдын алу мәселелерін бұқаралық ақпарат құралдарындағы 
үздік жариялау байқауы туралы байқауға қатысу
ӨТІНІМІ

	Фото (3×4)
	

	Қатысушының аты - жөні толығымен
	

	Туған күні, айы, жылы
	

	Байланыс телефондары
	

	Электрондық пошта мекенжайы
	

	Номинация (көрсету қажет)
– «Үздік телевизиялық материал»;
– «Баспа БАҚ-тағы үздік материал»;
– «Әлеуметтік желілердегі үздік авторлық материал».
	

	Материал түрі (мақала, бейне, репортаж және т.б.)
	

	Материалдың атауы
	

	Жарияланымға сілтеме (бар болса)
	

	Жұмыс орны және БАҚ тіркелгені туралы құжаттың көшірмесі (БАҚ өкілдері үшін)
	

	Өтінімге байқау жұмыс (MP4, AVI, MPEG-4, MOV форматындағы бейнематериалдар, PDF форматындағы мақалалар), жеке куәліктің көшірмесі, БАҚ тіркелгені туралы құжаттың көшірмесі (бар болса), эфирге шыққаны туралы анықтама, мақаласы бар мерзімді басылымның сканерленген көшірмесі қоса беріледі.



